o
Hei, olen Brian Houston ja katsot Hillsong-televisiota.
Toivottavasti viihdyt seurassamme. Tänään puhumme ajoituksesta.
Ensin kuulemme upean kertomuksen muutoksesta yhden ihmisen elämässä.
Tammikuussa 2003 annoin elämäni takaisin Jumalalle.
Siitä lähtien halusin mennä konferenssiin nähdäkseni,
mikä siellä sai aikaan ihmeellisen muutoksen ihmisten elämissä.
Olin innoissani konferenssiin osallistumisesta.
Muistan ensimmäisen kertani siellä ja sanoman laadun
ja Jumalan läsnäolon auditoriossa.
Se muutti käsitykseni Jumalasta.
Aloin tuntea, että Jumala todella välitti meistä yksilöinä.
Hän todella välitti minusta.
Ei ainoastaan järjestäytyneestä seurakuntaruumiista,
vaan myös minusta henkilönä. Hän halusi tutustua minuun paremmin.
Lähdin konferenssista tietäen, että voin saada elämältä enemmän.
Olen tärkeä ja voin muuttaa myös muiden ihmisten elämiä
Jumalan armon avulla, joka tekee työtään kauttani.
Tuona aikana opin tuntemaan Jumalaa ylä- ja alamäissä.
Jumala tuntuu nyt elävämmältä kuin koskaan.
Kiitos vuoden 2003 konferenssille: sieltä se alkoi minun kohdallani.
Kuulimme viime jaksossa pastori Brianin opetuksen ensimmäisen osan.
Oletko tavannut ihmisen, joka aina näyttää olevan
oikeassa paikassa oikeaan aikaan?
Jumala antaa meille ajan lahjan, mutta omia tarkoituksiaan varten.
Ajoituksella on tarkoituksensa.
Haluan puhua keinoista, joiden avulla voit oppia oikeaa ajoitusta.
Jotta ajoituksesi on oikea Jumalan tarkoituksiin, Jeesuksen nimessä.
Ensimmäinen askel, joka auttaa sinua oikeassa ajoituksessa on toive.
Minkä tunnet polttavan sisälläsi?
Se on toive, joka voi olla lähtö- kohta Jumalan tarkoituksille,
ja joka voi auttaa sinua elämään oikeassa ajoituksessa.
Toinen askel ovat päätökset.
Ajoitus on kaksivaiheinen: olla oikeassa paikassa oikeaan aikaan
ja tehdä asiat niin, että se on mahdollista.
Hengittävätkö päätöksesi elämää Jumalalta saamaasi toiveeseen?
Tee päätöksiä, jotka ovat kestäviä, jotka vaikuttavat, ei vain sinuun,
vaan myös tuleviin sukupolviin.
Elä elämääsi oikeassa ajoituksessa. Sitä varten täytyy tehdä päätöksiä.
Kolmas askel ovat uhraukset.
Hinnan maksaminen, kustannusten laskeminen, uhraukset.
Mistä olet valmis luopumaan tehdessäsi valintoja ja päätöksiä,
jotka saavat elämäsi suuntautumaan Jumalalta saadun toiveen mukaan?
Mistä olet valmis luopumaan? Mitä olet valmis uhraamaan?
Nyt seuraa toinen osa tätä fantastista puhetta.
Uhraukset kuuluvat kristityn elämään, pidimmepä siitä tai emme.
"Niin myötä- kuin vastoin- käymisissä." Uhraukset.
Olet päättänyt seurata Jeesusta, ja tehdessäsi niin tehnyt päätöksiä,
jotka sulkevat pois monia vaihto- ehtoja.
Olet siten valinnut kaidan tien. Se on eri asia kuin ahdasmielisyys.
Kaita tie tarkoittaa, että olet luopunut monista vaihdoehdoista.
Et myöskään elä keskinkertaisuuden tai tavanomaisuuden hengessä,
etkä vallitsevan ajattelun mukaan, niin kuin suurin osa ihmisistä.
Elät elämääsi luopuen asioista, tehden päätöksen.
Päätös elää uhrautuvaa elämää kuuluu oikean ajoituksen elämään,
ja sen myötä olet sijoittuneena "eturintamaan."
Ei ole hullu hän, joka antaa sen, mitä ei voi pitää,
saadakseen sen, jota ei voi menettää.
Ei ole hullu hän, joka antaa sen, mitä ei voi pitää,
saadakseen sen, jota ei voi menettää.
Jos sinun tarvitsee erota siitä kaverista, niin tee se.
Puhun ihmisille, joilla ei ole sormusta sormessa.
Tee päätöksiä, jotka Jumalalta saadun toiveen mukaisesti
tukevat sitä tarkoitusta, joka Jumalalla on sinun elämällesi.
Ei ole hullu hän, joka antaa sen, mitä ei voi pitää,
saadakseen sen, mitä ei voi menettää.
Ajatellaanpa vaikka Bobbieta.
Poika ja pojan isä polkupyörä- kaupassa, isä omisti kaupan.
Ajattele Bobbieta katsomassa minua. Näin on tapahtunut.
Isä omisti koko Papatowai- polkupyöräkaupan.
Tyttö olisi voinut lähteä treffeille pojan kanssa,
jonka isä omistaa Papatowai- polkupyöräkaupan.
Vaan ei ole hullu hän, joka antaa sen, mitä ei voi pitää,
saadakseen sen, mitä ei voi menettää.
Voiko joku sanoa aamen?
Kuten näette, olen kauan sitten unohtanut polkupyöräkaupan pojan.
Jeesus sanoo (Matteus 16:25):
"...joka kadottaa elämänsä minun tähteni, hän löytää sen."
Haluan sinun kuulevan tämän, ystäväni.
Monesti ihmiset haluavat tunteen oikeasta ajoituksesta.
He haluavat olla etulinjassa Jumalalta saadun toiveen kanssa.
Toive voi liittyä liiketoimiin, pappeuteen, mihin tahansa elämässä.
Mutta minkä hinnan olet valmis maksamaan toiveestasi?
Grant Thompson on hieno lahja kirkollemme.
Jotkut teistä ovat kuulleet tarinan aiemmin, mutta se on sen arvoinen.
Grant Thompson tuli uskoon. Hän on nyt oikea käteni Hillsongissa.
Hän valvoo arjen sujumista Hillsong-kampuksella.
Hän ei ole täällä tänään, joten puhun hänen selkänsä takana.
Kun Grant antoi sydämensä Jeesukselle 15-vuotiaana lapsena,
hän käänsi kurssia 180 astetta ja innostui Krisituksesta.
Hän täyttää muutaman vuoden päästä 40 vuotta.
Lukionsa loppuajoista lähtien hänellä oli tapana kiusata minua.
Hän tuli luokseni kerran lukionsa loppuaikoina ja sanoi:
"Isäni haluaa minun hankkivan itselleni ammatin.
Minä haluaisin mennä raamattu- kouluun ja tulla saarnaajaksi."
Hän kysyi: "Mitä minun sinun mielestäsi tulisi tehdä?"
Rohkaisin häntä kunnioittamaan isäänsä ja sanoin:
"Elämä on pitkä ja sinulla on aikaa.
Miksi et nyt kuuntelisi isääsi ja hankkisi itsellesi ammattia?"
Hän teki niin ja opiskeli oppi- sopimuksella sähkömieheksi.
Mutta koko ajan, melkein joka vuosi hän tuli puheilleni ja sanoi:
"Haluan olla saarnaaja. Haluan olla pastori. Haluan palvella Jumalaa."
Minä kehoitin häntä jatkamaan sähkömiehenä olemista.
Hän vaan jankutti sitä samaa: "Haluan olla saarnaaja."
Sitten hän meni naimisiin ja sai kolme ihanaa lasta.
Hankittuaan ammatin hän sai töitä lääke-edustajana.
Hän menestyi hyvin, mutta silti hän palasi aina luokseni sanoen:
"Minä haluan olla pastori."
Sanoin että kuule Grant, minä autan sinua.
Järjestän sinulle pienen maalais- seurakunnan,
jota voit ruveta kehittämään.
"En halua maalaiseurakuntaa", hän vastasi.
"Haluan olla ykkösmiehesi."
Jos olen rehellinen, niin minua vaivasi uskon puute.
Katsoin häntä vilpittömästi ja ajattelin hiljaa mielessäni:
"Grant, sitä ei tule tapahtumaan."
Mutta hänellä oli tämä toive sydämessään.
Hän tuli sitten kerran luokseni ja sanoi: "Haluan olla osa tiimiä."
Hän halusi kuulua pastori- tiimiimme.
Ajattelin, että tiedän, mitä teen. Sanoin: "Kuule Grant.
Voit unohtaa firman auton. Voit unohtaa johtajan palkan,
ja voit unohtaa matkat, joita teet" - hän matkusteli paljon eri maissa.
Luettelin hänelle asioita, joita hänellä menestyvänä miehenä oli.
"Voit unohtaa monia nykyisen ammattisi eduista.
Jos sinusta tulee pastori tiimiin, heität hyvästit firman autolle,
johtajan palkalle ja matkoille ja muille vastaaville luontaiseduille.
Ajattelin, että hän luopuisi ajatuksesta. Hän lähti pois.
Tiesin, että hän oli nuori, naimisissa oleva mies
ja tiukoilla, niin kuin nuoret parit usein ovat.
Hän tuli takaisin kolme viikkoa myöhemmin ja sanoi:
"Rukoilimme Heidin kanssa asian puolesta ja haluamme tehdä sen."
Olin kiikissä, selkä seinää vasten.
Niin Grant liittyi tiimiimme. Hän teki työtä ja oli uskollinen.
Hän palveli ja palveli. Uusi ovi avautui ja hän oli uskollinen.
Lopulta hän oli vastuussa kaikista kirkon sidosryhmistä.
Ryhmät menestyivät ja kasvoivat hänen ollessaan johdossa.
Hän kehitti myös lähetystyötä.
Koitti päivä, että hain ykkösmiestä rinnalleni Hillsong-kampukselle.
Valinnasta ei ollut epäilystäkään.
Katsoin häntä ja sanoin: "Grant, haluaisin sinut tähän tehtävään."
En edes muistanut hänen sanoneen haluavansa olla ykkösmieheni.
Vuosi sitten olin ajatellut, että se ei olisi mahdollista.
Mutta hänellä oli toive. Hän teki päätökset ja laski kustannukset.
Tänään hän on keskellä Jumalan tarkoitusta hänen kohdallaan.
Paljon hyvää vielä edesssään.
Hän oli oikeassa paikassa oikeaan aikaan ja oli valmis uhraamaan.
Raamatussa sanotaan, että kadotat elämäsi löytääksesi sen.
Luuletko, että Jeesus haluaa sinun elävän kadotetun elämän kanssa?
Ei, Jeesuksen sydämellä on, että löytäisit ja valitsisit elämän.
Herra haluaa hengittää elämää unelmiisi ja Hänen tarkoituksiinsa.
Mutta se ei tapahdu ilman uhrausta, ilman, että laskisit kustannukset.
Charles Dubois oli ranskalainen kirjailija. Hän sanoi:
"Tärkeää on aina olla valmis uhraamaan se mitä on,
sen eteen, joksi voisi tulla." Hyvin sanottu.
"Uhraamaan se, mitä on, sen eteen, joksi voisi tulla."
En usko, että se koskaan lakkaa: uhrautuvan elämän eläminen
ja Jumalan tarkoituksen ja ajoituksen etsiminen.
Jos minä nyt päättäisin, etten ole valmis uhraamaan
sitä mitä minulla on, sen eteen, joksi voisin tulla,
Niin jäisin juuri siihen, missä tällä hetkellä olen.
Elämä ei tosin mene niin. Ei ole mahdollista seistä paikoillaan.
Et voi ajaa polkupyörääkään yhdessä paikassa pysyen ilman apua.
Et voi pysyä yhdessä paikassa. Liikevoima vie sinua eteenpäin
Todellisuudessa et koskaan voi lakata tekemästä uhrauksia,
jotka avaavat uusia mahdollisuuksia ja uuden päivän Jeesuksen nimessä.
Jos haluat lopettaa, sanot: "Viime vuonna ja aikaisemmin teimme näin."
Ystävät, tarvitsette uhrautuvaa mieltä pitämään elämän kurssissa.
Tehkää päätöksiä, jotka sointuvat Jumalalta saamaanne toiveeseen.
Aloitat rakentamalla perustuksen toiveellesi.
Sitten teet sen mukaiset päätökset. Sen jälkeen lasket kustannukset.
Neljäs asia, joka on ajoituksessa tärkeää on asemissa oleminen.
Johtajien näkyillassa joitakin viikkoja sitten saarnasin sanaa:
Saarnaaja 10:4. "Jos hallitsijassa nousee viha sinua kohtaan,
niin älä jätä paikkaasi."
Toisin sanoen, vaikka pomosi, pappisi, aviomiehesi tai joku muu
hengessä nousisi sinua vastaan ja loukkaisi sinua.
Sana sanoo: "Älä jätä paikkaasi."
Monet ihmiset eivät elä Jumalan ajoituksessa ja tarkoituksessa,
koska he jättävät aina paikkansa. Sinulle on olemassa oma paikka.
Sitä kutsutaan Jumalan tahdoksi.
Älä anna kenenkään mielipiteen saada sinua jättäämään paikkaasi.
Älä jätä sitä kenenkään mielipiteen vuoksi.
Minä asun Sydneyssä, Australiassa. Se on hyvä kaupunki asua.
Mietitäänpä hetki. Enimmän ajan 30 Sydneyssä viettämästäni vuodesta
minulla on ollut talo, ja elämä on sen vuoksi mennyt hyvin eteenpäin.
taloni arvo on ollut nousussa ja asiat ovat sujuneet vaivattomasti.
Vuosien mittaan talojen hinnat ovat Sydneyssä nousseet.
Maa-alue, jolla asun maksaa 145 000 dollaria.
Jopa nyt huonoina aikoina sen on ainakin sen arvoinen.
Ajattelet varmaan, että Sydney on hieno paikka elää,
koska suurin osa talojen hinnoista kohoaa.
Juuri nyt on menossa laskusuhdanne, mutta ajan mittaan hinnat nousevat.
Jos haluat hyötyä arvonnoususta, sinun täytyy omistaa talo.
Sinun täytyy olla asemissa.
Emme nyt puhu talostasi, tämä on vain yksi esimerkki.
Sinun täytyy asettua oikeisiin asemiin, asemoitua.
Sana asema "position" on englannin- kielessä substantiivi ja verbi.
Ajattelemme sitä substantiivina, mutta se on verbijohdannainen.
Eli sen on teon sana, aktiivinen ilmaisu.
Se on asemoitumista, ei vain sopivan tilaisuuden odottamista.
Jos haluat elää tarkoituksellista elämää oikeassa ajoituksessa,
sinun tulee sitoutua sijoittamaan itsesi oikeaan paikkaan.
Silloin otat ison askelen kohti elämää Jumalan tarkoituksissa.
Parhaimmilla jalkapallon pelaajilla on uskomaton kyky ennakoida.
Heillä on erityinen kyky asettua paikkaan, johon pallo on menossa.
Minulla on kaksi poikaa ja he molemmat pelasivat jalkapalloa.
Toinen heistä oli nopea ja vahva. Hän oli todella hyvä taklaaja.
Hän oli nopea ja hyvä pelaaja, ihan niin kuin äitinsä.
Hänen veljensä ei ole niin nopea ja vahva, vaan vähän rääpäle.
Hän on rakastettava laiha rääpäle ja ihana, rakastan häntä.
Hän on fiksu, ja osaa vain jotenkin olla siellä mihin pallo on menossa.
Hän oli sankari. Hän vain osasi asemoitua oikein saadakseen pallon.
Hän vain otti pallon haltuunsa.
Sinä voit tehdä samoin elämässäsi. On kyse asemoitumisesta.
Se ei ole tuulen tavoittelua eikä hyvien onnenpotkujen odottelua.
Ei, se on olemista siellä, missä muut eivät ole.
Se on päämäärätietoista asemoitumista.
Gran Thompson asemoitui paikkaan, jossa vuosien jälkeen
hän oli viimeinen mies jäljellä.
Tästä pääsenkin viimeiseen asiaan, joka on kärsivällisyys.
Ef 6:13: "voidaksenne...kaikki suoritettuanne pysyä pystyssä."
Kärsivällisyys. Hebr. 6:12: "jotka uskon ja kärsivällisyyden kautta
perivät sen, mikä luvattu on."
2. Piet. 1:5: "Niin pyrkikää juuri sentähden kaikella ahkeruudella
osoittamaan uskossanne avuja, avuissa ymmärtäväisyyttä",
(6) ja lista jatkuu edelleen kärsivällisyyteen saakka.
Jumala kyllä haluaa antaa sinulle sen, mitä sydämesi halajaa.
Lisäksi tarvitaan myös päätöksiä ja uhrautuvaa mieltä,
sekä kärsivällistä sitoutumista oikeassa paikassa olemiseen.
Kärsivällisyys palkitaan.
Olin 5-vuotias poika ja näin isäni lentävän jonnekin saarnaamaan.
Sanoin: "Eräänä päivänä tahdon tehdä samoin."
Toiveen lisäksi vuosien varrella on tarvittu päätöksiä.
Päätökset ovat monesti merkinneet Bobbielle ja minulle uhrauksia.
Olemme sitoutuneet kärsivällisesti asettumaan omalle paikallemme
ja huomanneet elävämme Jumalalta saamassamme mahdollisuudessa.
Ihmiset ovat ajatelleet, että kaikki vaan loksahtelee kohdalleen.
Asiat eivät vain loksahtele kohdalleen ihmisille.
Kukaan ei elä elämäänsä joutumatta tilanteisiin, joissa voi pettyä.
Sinun vain tulee tehdä päätöksiä ja sitoutua, omistaa se mielenlaatu,
niin kärsivällisyytesi palkitaan. Jeesuksen nimessä.
Vanhassa Testamentissa sanotaan (Saarn.10:4): "Älä jätä paikkaasi."
On hämmästyttävää, kuinka ihmiset jättävät paikkansa
tai päästävät irti mahdollisuudestaan.
Uskon, että elämässä on Jumalan antama mahdollisuus.
Se tulee joidenkin tänään käsittelemieni prosessien kautta:
asioiden kuten kärsivällisyys, oikeat päätökset,
intohimoinen ja sitkeä päämäärään pyrkiminen, hinnasta välittämättä
Todellisuudessa liian monet antavat toisten mielipiteiden vaikuttaa.
He loukkaantuvat ja perääntyvät esim. avioliitosta, urahaaveista,
päätöksessään muuttaa tai tehdä jotakin radikaalia.
Mikä tai kuka voi saada sinut jättämään paikkasi?
Koska on olemassa Jumalan antama mahdollisuus,
josta elämä joskus yrittää saada sinut luopumaan.
Mutta jos pidät siitä kiinni ja päätät, että tähän uskon,
tätä haluan ja odotan, riippumatta siitä, mitä vastassani on.
Riippumatta toisten mielipiteistä ja tuskasta, jota koen.
Pidän kiinni tästä Jumalan antamasta mahdollisuudesta.
Voit yhtäkkiä huomata eläväsi ihmeellistä aikaa.
Se ei tule helposti eikä halvalla. Mutta älä jätä paikkaasi.
Älä luovuta, mitä vastoinkäymisiä juuri nyt onkaan vastassasi.
"Hän, joka on teissä alkanut hyvän työn,
myös saattaa sen päätökseen" Fil 1:6
Jeesus haluaa, että seurakunta loistaa kirkkautta.
Se on paikka, johon ihmiset tulevat palvomaan suurin joukoin.
Jumalan armo on suurempi kuin virheemme. Paras on vielä edessä.
Kaikki riippuu siitä, mitä ääntä kuuntelemme.
En usko, että olet tässä konferenssissa sattumalta.
Tilanteesi voi olla huono, mutta älä anna periksi!
Jumalan tahto on, että menestyt kaikilla elämän osa-alueilla.
Pastori Brianin Miten-kirjoissa on tärkeitä elämän periaatteita,
jotka auttavat sinua rakentamaan elämääsi.
Nyt ne voi saada upeana settinä: "Miten elää siunattua elämää?"
"Miten rakentaa hyviä ihmissuhteita?"
"Miten menestyä elämässä?"
"Miten tehdä viisaita valintoja?"
Ja "Miten elää terveenä ja ehyenä?"
Tämä hieno kirjasarja sisältää kaikki pastori Brianin 5 kirjaa.
Se maksaa nyt vain 25 dollaria. Maksamalla 7 dollaria lisää,
lähetämme sinulle uusimman Hillsongin ylistys-cd:n.
Se sisältää 17 Hillsongin upeinta kappaletta.
Soita ruudulla näkyvään numeroon tai vieraile www.hillsong.tv.
Pidämme helposti ylistysmusiikkia vain tavallisena musiikkina.
Todellisuudessa Jumalan korottaminen musiikin kautta
luo ilmapiirin.
Rohkaisen sinua antamaan laulujen sanojen ja Herraan keskittymisen
vaikuttaa elämääsi ja tilanteeseesi.
Siunattu lammas, joka kerran surmattiin
Hän hallitsee ikuisesti
Hänen kätensä, jotka kerran sidottiin, nyt pelastavat
Jumalamme ei ikinä petä
Hän on Herra
Sieluni laulaa, Hän on Herra
Ja Hän elää Kyllä, Hän elää
Olen elossa, koska Jeesus elää
Koska Sinä elät, Jeesus
Kristuksen ristillä
jossa maa ja taivas kohtaavat
jossa synti voitettiin
Jumalalle voitto
Hän on Herra
Sieluni laulaa
Hän on Herra
Ja Hän elää Kyllä, Hän elää
Olen elossa, koska Jeesus elää
Nyt maa raikukoon
Jumalan, meidän Pelastajamme ylistystä, joka hallitsee
Hän on korkealla ja korotettu
Nouse, sillä Kunnian Kuningas odottaa
Hän tulee takaisin
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 1376A
Kiitos, että olet ollut seurassamme tänään.
Kiitos ajastasi. Uskon, että sinulla tulee olemaan hyvä viikko.
Jumalan siunausta ja ethän unohda: Paras on vielä edessäpäin!
Ota nyt yhteyttä Hillsong-tv:oon ja saat lisätietoa resursseistamme.
Voit myös auttaa meitä tehtävässämme
saavuttaa maailma evankeliumilla Jeesuksesta Kristuksesta.
Puhelinnumeromme ja osoitteemme näkyvät ruudulla.
Voit myös vierailla sivuillamme osoitteessa www.hillsong.tv.
Suomennos: Hanna Miettinen